Diari Oficial de la Generalitat Valenciana


Sumari del DOGV 4401, del 18-12-2002 (2002/13832)

ACORD de 13 de novembre de 2002, de la Comissió Territorial d'Urbanisme de València, relatiu al Pla de Reforma Interior (PRI) de millora del Polígon de Sant Vicent d'Alboraya.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13772


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alboraia
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu al Pla de Reforma Interior (PRI) de millora del Polígon de Sant Vicent d'Alboraya. [2002/13218]
  
Vist l'expedient remés per l'Ajuntament d'Alboraya, relatiu al Pla de Reforma Interior (PRI) de millora del Polígon de Sant Vicent i de conformitat amb els següents,
  
Antecedents de fet
  
Primer
  
El projecte es va sotmetre a exposició pública per mitjà del tràmit simplificat previst en l'article 48 de la Llei 6/1994, Reguladora de l'Activitat Urbanística. Després del pertinent període d'informació pública, es va aprovar provisionalment pel Ple de l'Ajuntament amb data de 27 de juny de 2002.
  
Segon
  
El document consta de memòria informativa i justificativa, plans d'informació i d'ordenació i ordenances reguladores.
  
Tercer
  
El projecte afecta el Polígon Industrial de Sant Vicent que està constituït per terrenys dels termes de Tavernes Blanques, València i Alboraya i ocupat quasi en la totalitat pel complex fabril Lladró.
  
El PRI forma part de l'alternativa tècnica del programa presentat per la mercantil Desarrollo Valenciano, SL, i afecta l'àmbit d'este polígon ubicat en el municipi d'Alboraya, que està classificat com a sòl urbà i té una superfície de 80.290 m2, dels quals 20.000 m2 estan consolidats per l'edificació.
  
L'objecte del PRI és en essència la millora de l'ordenació detallada, amb proposta de nou viari interior, la delimitació d'una unitat d'execució i la fixació de les condicions de connexió per a una adequada integració de l'àmbit, referides a la inclusió del tram de viari de Tavernes que connecta amb el carrer del Dr. Barraquer d'eixe municipi i a l'execució de la rotonda de connexió de l'actuació amb la V-7002, dins del terme de València.
  
La unitat d'execució deixa fora els terrenys consolidats, que van contribuir a les seues obligacions urbanístiques en virtut d'un conveni firmat l'any 1991, entre els propietaris i l'Ajuntament d'Alboraya.
  
Quart
  
Durant la tramitació de l'expedient s'ha sol·licitat informe amb data 13 d'agost de 2002, als organismes següents:
  
- Divisió de Carreteres de la DG d'Obres Públiques de la COPUT
  
- Servici de Vies i Obres de la Diputació de València
  
Amb data 21 d'octubre de 2002, s'ha donat a més audiència als ajuntaments confrontants de Tavernes Blanques i València.
  
Consten en l'expedient instruït per l'Ajuntament, l'informe de caràcter favorable emés per l'Ajuntament de Tavernes Blanques amb data 26 de juliol de 2001 i petició d'informe a l'Ajuntament de València de 26 de juny de 2001, sense que esta administració haja emés informe respecte d'això.
  
Cinqué
  
Alboraya disposa d'un Pla General d'Ordenació Urbana aprovat definitivament per la Comissió Territorial d'Urbanisme de València amb data 7 de maig de 1991.
  
Amb data 21 de febrer de 2001, el promotor de l'actuació de referència va sol·licitar cèdula d'urbanització respecte del Pla de Reforma Interior, i es va paralitzar l'expedient corresponent amb data 3 de maig de 2001, per afectar el planejament a determinacions de caràcter estructural.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 5 de novembre de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació pot considerar-se completa, als efectes del compliment del que preceptuen els articles 27 i 28 de la LRAU.
  
Tercer
  
El Servici de Vies i Obres de la Diputació de València emet informe amb data 30 d'octubre de 2002, de caràcter favorable, si bé referix en essència, la necessitat de consensuar amb eixa administració la solució tècnica de la intersecció amb la seua carretera.
  
Quart
  
Les determinacions contingudes en el projecte es consideren correctes de forma general, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 13 de novembre de 2002, va adoptar l'acord d'aprovar definitivament el Pla de Reforma Interior de millora Polígon de Sant Vicent d'Alboraya.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.